**Poštovani građani,**

pozivamo Vas da sudjelujete u otvorenom savjetovanju u donošenju Ugovora o davanju koncesije za obavljanje javne usluge sakupljanja komunalnog otpada na području Općine Čađavica.

Tema savjetovanja je: Donošenje Ugovora o davanju koncesije za obavljanje javne usluge sakupljanja komunalnog otpada na području Općine Čađavica.

Opis savjetovanja:  Ovim ugovorom o davanju koncesije za obavljanje javne usluge sakupljanja komunalnog otpada na području Općine Čađavica utvrđuju se međusobna prava i obveze između davatelja koncesije i koncesionara, a koje proizlaze iz naslova dodjele koncesije za obavljanje javne usluge sakupljanja komunalnog otpada na području Općine Čađavica.

Molimo zainteresiranu javnosti da sudjeluju u postupku donošenja Ugovora o davanju koncesije za obavljanje javne usluge sakupljanja komunalnog otpada na području Općine Čađavica, upisivanjem svojih komentara.

Savjetovanje je otvoreno do: 18.05.2022.

Obrazloženje kraće provedbe savjetovanja: Predloženi dokument potrebno je što prije donijeti kako bi se isti mogao što prije početi primjenjivati.

Napomena: Nakon završetka savjetovanja objavit će se Izvješće o provedenom savjetovanju s javnošću, koje sadrži zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi.

OPĆINA ČAĐAVICA, Kolodvorska 2, 33523 Čađavica, OIB: 94900102502, koju zastupa Općinski načelnik Mirko Rončević (u daljnjem tekstu: davatelj koncesije)

i

\_\_\_\_\_\_\_\_\_\_\_\_\_\_\_\_ (u daljnjem tekstu: koncesionar) zaključili su:

**U G O V O R**

**o davanju koncesije za obavljanje javne usluge sakupljanja komunalnog otpada na području Općine Čađavica**

**PREDMET UGOVORA O KONCESIJI**

**Članak 1.**

1. Ovim ugovorom o davanju koncesije za obavljanje javne usluge sakupljanja komunalnog otpada na području Općine Čađavica (u daljnjem tekstu: ugovor) utvrđuju se međusobna prava i obveze između davatelja koncesije i koncesionara, a koje proizlaze iz naslova dodjele koncesije za obavljanje javne usluge sakupljanja komunalnog otpada na području Općine Čađavica (u daljnjem tekstu: koncesija).
2. Davatelj koncesije daje, a koncesionar preuzima obvezu obavljanja javne usluge sakupljanja komunalnog otpada na području Općine Čađavica**.**
3. Ugovorne strane su suglasne da javna usluga iz stavka 2. ovog članka uključuje sljedeće usluge:
4. uslugu prikupljanja na lokaciji obračunskog mjesta korisnika usluge:
5. miješanog komunalnog otpada,
6. biootpada,
7. reciklabilnog komunalnog otpada i
8. glomaznog otpada jednom godišnje te
9. uslugu preuzimanja otpada u reciklažnom dvorištu i/ili mobilnom reciklažnom dvorištu i
10. uslugu prijevoza i predaje otpada ovlaštenoj osobi.

**RAZDOBLJE DAVANJA KONCESIJE**

**Članak 2.**

1. Koncesija se daje na razdoblje od 5 (pet) godina od sklapanja ovog ugovora o koncesiji.
2. Rok na koji je koncesija dana može se produljiti u skladu s odredbama Zakona o koncesijama i odredbama ovog ugovora.

**NAKNADA ZA KONCESIJU I CIJENA USLUGE**

**Članak 3.**

1. Ugovorne strane su suglasne da se ovim ugovorom o koncesiji za obavljanje javne usluge sakupljanja komunalnog otpada na području Općine Čađavica ugovara fiksni iznos naknade za koncesiju, i to sukladno odabranoj ponudi, a u visini od \_\_\_\_\_\_kn godišnje.
2. Koncesionar se obvezuje plaćati naknadu za koncesiju iz stavka 1. ovog članka, jednom godišnje, najkasnije 31.1. tekuće godine za prethodnu godinu. Svaki sljedeći obrok naplaćuje se pod istim uvjetima, a sve do isteka ugovora o koncesiji.
3. Koncesionar se obvezuje naknadu za koncesiju iz stavka 1. ovog članka ugovora uplatiti na račun Općine Čađavica
4. Ugovorne strane su suglasne da se ovom koncesijom ugovara nemogućnost promjene visine i/ili načina izračuna i roka plaćanja naknade za koncesiju za vrijeme trajanja ugovora o koncesiji.
5. Ukoliko koncesionar ne plati godišnju naknadu za koncesiju u roku određenom u ugovoru o koncesiji, u tom slučaju primjenjivati će se odredbe iz članaka 82. i 83. Zakona o koncesijama.

**Članak 4.**

1. Cijene usluga utvrđene su Cjenikom javne usluge Koncesionara koji se nalazi u prilogu 1. ovog Ugovora i čini njegov sastavni dio.
2. Cijenu javne usluge iz prethodnog stavka ovog članka korisnik usluge plaća direktno koncesionaru, odnosno davatelju javne usluge.
3. Ukoliko tijekom trajanja koncesije dođe do promjene jedne ili više ugovorenih jediničnih cijena Cjenika javne usluge, temeljem članka 77. stavak 5. Zakona o gospodarenju otpadom, davatelj usluge (koncesionar) obvezuje se prije primjene izmjene cjenika zatražiti suglasnost izvršnog tijela Općine Čađavica.
4. Koncesionar, odnosno davatelj javne usluge koja je predmet ove koncesije obvezuje se važeći Cjenik javne usluge objaviti na svojim mrežnim stranicama.

**UVJETI PRUŽANJA JAVNE USLUGE**

**Članak 5.**

1. Koncesionar se obvezuje da će izvršavati javnu uslugu iz članka 1. stavka 2. i 3. ovog ugovora o koncesiji sukladno:
2. odredbama Zakona o gospodarenju otpadom (NN 84/2021, dalje u tekstu Zakon o gospodarenju otpadom),
3. odredbama pripadajućih podzakonskih akata, a posebice onih iz članka 185., odnosno članka 186. navedenog Zakona,
4. odredbama Odluke o načinu pružanja javne usluge sakupljanja komunalnog otpada na području Općine Čađavica
5. odredbama pripadajućih Općih uvjeta ugovora o korištenju javne usluge sakupljanja komunalnog otpada na području Općine Čađavica koja je kao prilog 1. sastavni dio Odluke o načinu pružanja javne usluge iz točke 3. ovog stavka
6. uvjetima određenima u dokumentaciji za nadmetanje u predmetnom postupku davanja koncesije,
7. odredbama ovog Ugovora,
8. važećim propisima te pravilima struke,
9. propisima iz područja zaštite okoliša te ostalim primjenjivim zakonima i propisima RH i
10. odabranoj ponudi.

**Članak 6.**

1. Ugovorne strane su suglasne da je područje pružanja javne usluge, koja je predmet ovog ugovora o koncesiji, područje Općine Čađavica, koje uključuje naselja Čađavica, Vraneševci, Šaševo, Starin, Donje Bazije, Zvonimirovac, Čađavački Lug, Ilmin Dvor, Noskovci, Noskovačka Dubrava.

**OBVEZE I PRAVA KONCESIONARA**

**Članak 7.**

1. Koncesijom iz članka 1. stavak 2. i 3. ovog ugovora o koncesiji, koncesionar stječe pravo i preuzima obvezu davatelja javne usluge, odnosno stječe pravo i preuzima obvezu prikupljanja miješanog komunalnog otpada te odvojenog sakupljanja biootpada i reciklabilnog komunalnog otpada te glomaznog otpada, kao i preuzimanja otpada u reciklažnom dvorištu odnosno mobilnom reciklažnom dvorištu i prijevoza i predaje otpada ovlaštenoj osobi.
2. Koncesionar se obvezuje u potpunosti uskladiti sa Zakonom o gospodarenju otpadom te pripadajućim podzakonskim propisima i aktima. Ukoliko se dio javne usluge koja je predmet ove koncesije daje u podugovor, ova odredba se odnosi i na podugovaratelja, a koncesionar se obvezuje osigurati da podugovaratelj istu i ispuni.
3. Koncesionar odnosno davatelj usluge obvezuje se javnu uslugu iz članka 1. stavak 2. i 3. ovog ugovora, koja predmet ove koncesije izvršavati trajno i kvalitetno u potpunosti se pridržavajući odredbi Zakona o gospodarenju otpadom, Odluke o načinu pružanja javne usluge i pripadajućih Općih uvjeta o korištenju javne usluge sakupljanja komunalnog otpada na području Općine Čađavica, a sukladno odabranoj ponudi.
4. Koncesionar odnosno davatelj javne usluge se obvezuje započeti s izvršavanjem javne usluge koja je predmet ovog ugovora, bez odgode danom stupanja na snagu ovog ugovora o koncesiji.
5. Za odlaganje miješanog komunalnog otpada, biootpada i reciklabilnog komunalnog otpada, koncesionar se obvezuje korisnicima javne usluge staviti na raspolaganje odgovarajuće spremnike sukladno Odluci o načinu pružanja javne usluge, i to u razumnom roku, a najkasnije u roku od 2 mjeseca od stupanja na snagu ovog ugovora
6. Koncesionar, odnosno davatelj javne usluge obvezuje se omogućiti korisniku javne usluge primopredaju komunalnog otpada na obračunskom mjestu korisnika, i to barem prema najmanjoj učestalosti odvoza otpada prema područjima iz članka 9. Odluke o načinu pružanja javne usluge, a koncesionaru, odnosno davatelju javne usluge je dozvoljeno vršiti primopredaju komunalnog otpada i češće ukoliko se za tim pokaže potreba.
7. Sukladno članku 83. stavak 1. Zakona o gospodarenju otpadom, davatelj javne usluge (koncesionar) dužan je korisniku usluge do 31. prosinca tekuće kalendarske godine za iduću kalendarsku godinu dostaviti Obavijest o sakupljanju komunalnog otpada elektroničkim putem, pisanim putem ili na drugi korisniku usluge prihvatljiv način.
8. Koncesionar se obvezuje na svojim mrežnim stranicama objaviti i ažurno održavati informacije o:
9. lokacijama mobilnog/ih i reciklažnog/ih dvorište po naseljima i
10. lokacijama spremnika za odvojeno sakupljanje komunalnog otpada postavljenih na javnoj površini.
11. Koncesionar, odnosno davatelj javne usluge temeljem članka 82. Zakona o gospodarenju otpadom obvezan je voditi evidenciju o preuzetoj količini otpada od pojedinog korisnika usluge u obračunskom razdoblju, a prema kriterijima propisanim Odlukom o načinu pružanja javne usluge.
12. Koncesionar, odnosno davatelj javne usluge koja je predmet ove koncesije pruža istu na vlastitu odgovornost, uvažavajući pritom važeće propise cestovnog i teretnog prometa posebice vezane uz prometnu sigurnost vozila koje isti koristi pri provedbi ove koncesije.
13. Koncesionar odnosno davatelj javne usluge obvezuje se otpad prikupljati vozilima koja je opremljena opremom koja onemogućava rasipanje, prolijevanje odnosno ispuštanje otpada te širenje prašine i neugodnih mirisa. Vozila kojim se obavlja prikupljanje otpada mogu biti opremljena opremom kojom se smanjuje volumen otpada, pri čemu se ne mijenja masa i vrsta otpada.
14. Odredbe iz ovog članka na odgovarajući se način odnose i na podugovaratelja. Ukoliko se dio javne usluge koja je predmet ove koncesije daje u podugovor, navedene odredbe odnose se i na podugovaratelja, a koncesionar se obvezuje osigurati da podugovaratelj iste i ispuni.
15. Ukoliko koncesionar dio javne usluge koja je predmet ovog ugovora o koncesiji daje u podugovor, koncesionar se obvezuje osigurati zakonitost, sigurnost, te ugovorenu minimalnu redovitost i kvalitetu javne usluge.
16. Ukoliko koncesionar dio javne usluge koja je predmet ovog ugovora o koncesiji daje u podugovor, koncesionar se obvezuje osigurati da se dio javne usluge koji se daje u podugovor izvršava sukladno odredbama ovog ugovora.
17. Ukoliko koncesionar dio javne usluge koja je predmet ovog ugovora o koncesiji daje u podugovor, koncesionar se obvezuje podugovorom urediti prava i obveze podugovaratelja, a posebice obveze u vezi kvalitete i učestalosti pružanja javne usluge koja se daje u podugovor, izdavanja računa korisnicima usluge, plaćanja odnosno naplate računa od korisnika usluge, pripreme i predaje godišnjih izvještaja, plaćanje naknade za koncesiju i ostala bitna pitanja.

**Članak 8.**

1. Koncesionar, odnosno davatelj usluge obvezuje se:
* pružati javnu uslugu u skladu sa Zakonom i Odlukom o načinu pružanja javne usluge sakupljanja komunalnog otpada na području Općine Čađavica te drugim propisima koji reguliraju gospodarenje otpadom;
* gospodariti s odvojeno sakupljenim komunalnim otpadom, uključujući preuzimanje, prijevoz i predaju na zbrinjavanje tog otpada, sukladno redu prvenstva gospodarenja otpadom i na način koji ne dovodi do miješanja odvojeno sakupljenog komunalnog otpada s drugom vrstom otpada ili otpadom koji ima drukčija svojstva;
* snositi sve troškove gospodarenja prikupljenim komunalnim otpadom do uspostave sustava postupanja s reciklabilnim komunalnim otpadom koji se sastoji pretežito od otpadne ambalaže;
* osigurati korisniku javne usluge spremnike za primopredaju komunalnog otpada sukladno odredbama Odluke o načinu pružanja javne usluge sakupljanja komunalnog otpada na području Općine Čađavica;
* preuzeti sadržaj spremnika od korisnika usluge i to odvojeno miješani komunalni otpad, biootpad, reciklabilni komunalni otpad i glomazni otpad;
* osigurati provjeru da otpad sadržan u spremniku prilikom primopredaje odgovara vrsti otpada čija se primopredaja obavlja;
* osigurati uvjete kojima se ostvaruje pojedinačno korištenje javne usluge, neovisno o broju korisnika koji koriste zajednički spremnik;
* predati sakupljeni reciklabilni otpad osobi koju odredi Fond za zaštitu okoliša i energetsku učinkovitost (u daljnjem tekstu: Fond);
* voditi evidenciju o preuzetoj količini komunalnog otpada od pojedinog korisnika usluge u obračunskom razdoblju prema kriteriju količine otpada, u digitalnom obliku (u daljnjem tekstu: evidencija) sastavni dio evidencije je Izjava korisnika i dokazi o izvršenoj javnoj usluzi preuzimanja miješanog komunalnog otpada; podatci iz evidencije moraju biti dostupni na uvid korisniku usluge na njegov zahtjev;
* označiti spremnike za primopredaju komunalnog otpada nazivom davatelja javne usluge, nazivom vrste otpada za koju je spremnik namijenjen i oznakom koja je u Evidenciji o preuzetom komunalnom otpadu pridružena korisniku javne usluge i obračunskom mjestu;
* odgovarati za sigurnost, redovitost, i kvalitetu pružanja javne usluge;
* izraditi i objaviti u elektroničkom obliku obavijest o sakupljanju komunalnog otpada za sljedeću godinu i dostaviti ju korisniku javne usluge u tiskanom obliku, na adresu obračunskog mjesta;
* izraditi Cjenik javne usluge i objaviti ga na mrežnoj stranici;
* obračunati cijenu javne usluge na način propisan Zakonom, Odlukom o načinu pružanja javne usluge sakupljanja komunalnog otpada na području Općine Čađavica i Cjenikom javne usluge; na računu za javnu uslugu navesti sve elemente temeljem kojih je izvršio obračun cijene javne usluge, uključivo i porez na dodanu vrijednost određen sukladno posebnom propisu kojim se utvrđuje porez na dodanu vrijednost;
* do 31.03. tekuće godine predstavničkom tijelu Jedinice lokalne samouprave podnijeti Izviješće o radu za prethodnu kalendarsku godinu i dostaviti ga Ministarstvu.

**OBVEZE DAVATELJA KONCESIJE**

**Članak 9.**

1. Obveze davatelja koncesije definirane su člancima 75.-79. Zakona o koncesijama te odredbama Zakona o gospodarenju otpadom.
2. Davatelj koncesije obvezuje se koncesionaru ustupiti popis korisnika javne usluge.
3. Općina Čađavica i davatelj javne usluge obvezuju se na svojim mrežnim stranicama objaviti i ažurno održavati informacije o:
4. lokacijama mobilnog/ih i reciklažnog/ih dvorište po naseljima i
5. lokacijama spremnika za odvojeno sakupljanje komunalnog otpada postavljenih na javnoj površini.
6. Općina Čađavica obvezuje se o svom trošku, na odgovarajući način osigurati godišnju provedbu informativnih aktivnosti u svezi gospodarenja otpadom na svom području, a na način kako je propisano Odlukom o načinu pružanja javne usluge, a sukladno Zakonu o gospodarenju otpadom.
7. Davatelj koncesije ima pravo i obvezu kontinuirano pratiti provedbu ugovora o koncesiji te nadzirati rad koncesionara i ukoliko je primjenjivo podugovaratelja, kao i izvršavanje njihovih obveza iz ugovora o koncesiji, a što uključuje i redovito praćenje izvršavanja plaćanja naknade za koncesiju.
8. Davatelj koncesije će praćenje provedbe ugovora o koncesiji provoditi sukladno odredbama iz članka 80. Zakona o koncesijama te odredbama Zakona o gospodarenju otpadom i Odluke o načinu pružanja javne usluge.

**JAMSTVO ZA PROVEDBU UGOVORA O KONCESIJI**

**Članak 10.**

(1) Koncesionar je obvezan davatelju koncesije prije sklapanja ovog Ugovora, a najkasnije prilikom potpisa ovog Ugovora dostaviti valjano jamstvo za provedbu predmetnog ugovora, kao jamstvo ispunjavanja obveza iz istog, a posebice naplate naknade za koncesiju te naknade štete koja može nastati zbog neispunjenja obveza iz ugovora o koncesiji.

(2) Koncesionar je obvezan davatelju koncesije dostaviti jamstvo iz stavka 1. ovog članka u visini od 200.000,00 HRK (dvjestotisućakunainulalipa), i to u obliku bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice (NN 115/2012 i 82/2017).

(3) Umjesto dostavljanja jamstva za provedbu ugovora u obliku bjanko zadužnice iz stavka 2. ovog članka, koncesionar može uplatiti novčani polog u navedenom iznosu visine jamstva, a na račun davatelja koncesije:

IBAN: HR9123600001805700001

Model: HR68

Poziv na broj: 7706-OIB

Opis plaćanja: Jamstvo za provedbu ugovora o koncesiji – Javna usluga sakupljanja komunalnog otpada

(4) Rok valjanosti jamstva za provedbu ugovora o koncesiji mora biti najmanje 3 (tri) mjeseca duže od roka na koji se sklapa ugovor o koncesiji, a koncesionar može dostaviti jamstvo dužeg roka valjanosti od navedenog.

(5) Ukoliko dođe do produljenja ugovora o koncesiji koncesionar je obvezan produljiti rok valjanosti predmetnog jamstva najkasnije 5 dana prije isteka roka valjanosti ranije dostavljenog jamstva, a na način da novodostavljeno jamstvo odgovara gore navedenom roku i ukoliko je primjenjivo novonastaloj situaciji.

(6) Sukladno članku 32. stavak 13. Zakona o koncesijama, članovi zajednice gospodarskih subjekata solidarno su odgovorni za provedbu ugovora o koncesiji. (ako je primjenjivo).

(7) Ukoliko se koncesionar, odnosno ukoliko je primjenjivo zajednica gospodarskih subjekata, u svojoj ponudi oslonio na sposobnost drugog gospodarskog subjekta radi dokazivanja ispunjavanja kriterija ekonomske i financijske sposobnosti, gospodarski subjekt na čiju se sposobnost koncesionar, odnosno ukoliko je primjenjivo zajednica gospodarskih subjekata, u tom slučaju oslonio solidarno je odgovoran za izvršenje ugovora.

(8) Sukladno članku 55. stavak 3. Zakona o koncesijama, ugovor o koncesiji neće biti sklopljen, odnosno neće stupiti na snagu ukoliko valjano jamstvo za provedbu ugovora o koncesiji ne bude dostavljeno davatelju koncesije.

(9) Jamstvo za provedbu ugovora o koncesiji naplatit će se u slučaju povrede jedne ili više ugovornih obveza, a posebice naplate naknade za koncesiju te naknade štete koja može nastati zbog neispunjenja obveza iz ugovora o koncesiji.

(10) Ukoliko koncesionar ne plati godišnju naknadu za koncesiju u roku određenom u ugovoru o koncesiji, u tom slučaju primjenjivati će se odredbe iz članaka 82. i 83. Zakona o koncesijama.

(11) Sukladno odredbi iz članka 82. stavak 6. Zakona o koncesijama, u slučaju neplaćanja ili nepotpunog plaćanja naknade za koncesiju davatelj koncesije dužan je u roku od 30 (trideset) dana od dana isteka ugovorenog roka plaćanja naknade za koncesiju o tome pisanim putem obavijestiti koncesionara i pozvati ga na plaćanje dospjele naknade za koncesiju i pripadajućih kamata.

(12) Sukladno odredbi iz članka 82. stavak 6. Zakona o koncesijama, ako koncesionar u roku od 30 (trideset) dana od obavijesti iz prethodnog stavka ovog članka ne plati dospjelu naknadu za koncesiju, davatelj koncesije dužan je aktivirati jamstva iz članka 55. Zakona o koncesijama i druga sredstva osiguranja.

(13) Ukoliko je primjenjivo, u slučaju naplate dijela jamstva za provedbu ugovora o koncesiji, koncesionar je dužan u razumnom roku dostaviti novo jamstvo za provedbu ugovora o koncesiji u iznosu preostalog, nenaplaćenog dijela predmetnog jamstva.

(14) Davatelj koncesije može zadržati jamstvo za provedbu ugovora o koncesiji najviše do 6 (šest) mjeseci nakon prestanka ugovora o koncesiji, ako postoje valjani razlozi za nastanak financijske obveze, što utvrđuje davatelj koncesije.

(15) Ako jamstvo ne bude naplaćeno ili nenaplaćeni dio jamstva, davatelj koncesije vratiti će isto koncesionaru.

**ZAJEDNICA GOSPODARSKIH SUBJEKATA (ako je primjenjivo)**

**Članak 11.**

1. Član zajednice gospodarskih subjekata \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ u svojstvu koncesionara, pružati će sljedeći dio javne usluge koja je predmet ovog ugovora o koncesijama\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(ponoviti stavak koliko je puta potrebno).*
2. Sastav ili pravni oblik ustrojstva zajednice gospodarskih subjekata neće se promijeniti bez prethodnog pristanka davatelja koncesije. Svaka izmjena sastava zajednice gospodarskih subjekata ili pravnog oblika ustrojstva bez prethodne suglasnosti davatelja koncesije može rezultirati raskidom ugovora.
3. U slučaju da jedan član zajednice gospodarskih subjekata ne izvršava svoje ugovorne obveze davatelj koncesije nalaže zajednici gospodarskih subjekata da organizira preuzimanje obveza na druge članove zajednice. Preuzimanje obveza potrebno je izvršiti najkasnije u roku od 8 (osam) dana od izdavanja naloga davatelja koncesije. Odredbe ovog stavka su bez utjecaja su na solidarnu odgovornost svih članova zajednice za uredno ispunjenje ugovornih obveza, odnosno za provedbu ugovora o koncesiji.
4. Međusobni odnosi članova unutar zajednice uređeni su pravnim aktom iz članka 32. stavak 10. Zakona o koncesijama, koji je zajednica dostavila u svojoj ponudi, a koji je kao takav sastavni dio ovog ugovora.
5. Sukladno članku 32. stavak 13. Zakona o koncesijama, članovi zajednice gospodarskih subjekata solidarno su odgovorni za provedbu ugovora o koncesiji.

**UVJETI PODUGOVARANJA (ako je primjenjivo)**

**Članak 12.**

1. Koncesionar daje dio ugovora o koncesiji u podugovor sljedećem podugovaratelju: \_\_\_\_\_\_\_\_\_\_\_\_\_\_\_
2. Sukladno članku 69. stavak 9. Zakona o koncesijama, sudjelovanje podugovaratelja ne utječe na odgovornost koncesionara za provedbu ugovora o koncesiji. Koncesionar je odgovoran za postupke, neispunjenje obveza i nemar svih svojih podugovaratelja i njihovih stručnjaka, zastupnika ili zaposlenika, kao da su to postupci, neispunjenje obveza i nemar Koncesionara, njegovih stručnjaka, zastupnika ili zaposlenika.
3. Podugovaranjem se ne stvaraju ugovorne obveze između podugovaratelja i davatelja koncesije, osim kada je primjenjivo, u dijelu plaćanja naknade za koncesiju.
4. Koncesionar može tijekom izvršenja ugovora o koncesiji podnijeti pisani zahtjev davatelju koncesije za:
* promjenu podugovaratelja,
* uvođenje jednog ili više novih podugovaratelja neovisno o tome je li prethodno dio ugovora o koncesiji dao u podugovor ili ne,
* preuzimanje izvršenja dijela ugovora o koncesiji, kojeg je prethodno dao u podugovor.
1. Temeljem članka 68. stavak 1. Zakona o koncesijama, za vrijeme trajanja ugovora o koncesiji koncesionar može s trećim osobama sklopiti podugovor, osim ako posebnim propisom nije drugačije propisano, odnosno za vrijeme trajanja ugovora o koncesiji, koncesionar može s trećim osobama sklopiti podugovor radi pružanja pojedinih usluga iz ovog ugovora u manjem opsegu, a sve u skladu s odredbama iz članka 68. stavak 3. Zakona o gospodarenju otpadom, prema kojemu obavljanje pojedinih usluga iz članka 64. stavka 3. podstavka 1. točaka 2., 3. i 4. i podstavka 2. navedenog Zakona, davatelj usluge (koncesionar) može povjeriti drugoj pravnoj ili fizičkoj osobi – obrtniku uz suglasnost predstavničkog tijela Općine Čađavica.
2. Usluge iz prethodnog stavka ovog članka ugovora su:
3. usluga prikupljanja na lokaciji obračunskog mjesta korisnika usluge:
4. biootpada
5. reciklabilnog komunalnog otpada i
6. glomaznog otpada jednom godišnje te
7. usluga preuzimanja otpada u reciklažnom dvorištu.
8. Podugovor se može sklopiti sukladno odredbama iz članaka 68. i 69. Zakona o koncesijama te odredbama ovog ugovora.

**IZMJENE I RASKID UGOVORA O KONCESIJI**

**Članak 13.**

1. Ugovor o koncesiji može se izmijeniti bez pokretanja novog postupka davanja koncesije u skladu sa odredbama članaka od 62.-65. Zakona o koncesijama.
2. U slučaju potrebe za izmjenama i dopunama pojedinih stavki ugovora, isto će se utvrditi sporazumno pisanim dodatkom ovom ugovoru. Ugovorne strane su suglasne da će sve eventualne izmjene ovog ugovora biti važeće isključivo ukoliko su iste sklopljene u pisanom obliku i sukladno odredbama ovog ugovora.
3. Izmjene ugovora o koncesiji ne smiju rezultirati izmjenom vrste odnosno predmeta ugovora o koncesiji.
4. Rok davanja koncesije može se produljiti sukladno odredbama Zakona o koncesijama, a o čemu će se sklopiti pisani dodatak osnovnom ugovoru.
5. Prijenos ugovora o koncesiji moguć je sukladno odredbama iz članka 66. Zakona o koncesijama.

**Članak 14.**

1. Prestanak koncesije propisan je člancima od 70. i 71. Zakona o koncesijama.
2. Ugovor o koncesiji se može raskinuti u skladu s odredbama 72. i 73. Zakona o koncesijama.
3. Davatelj koncesije ima pravo jednostrano raskinuti ugovor o koncesiji sukladno odredbama iz članka 73. Zakona o koncesijama.
4. U slučaju iz prethodnog stavka ovog članka davatelj koncesije ima pravo na naknadu štete od koncesionara uključujući i pripadajuće zakonske kamate, a za štete nastale neispunjavanjem jedne ili više ugovornih obveza. Davatelj koncesije u tom slučaju ima pravo naplatiti jamstvo za provedbu ugovora o koncesiji.

**PRAVNA ZAŠTITA**

**Članak 15.**

1. Za sve što ovim ugovorom nije definirano, primjenjuju se odredbe iz dokumentacije za nadmetanje u postupku davanja koncesije, koji je prethodio potpisivanju ovog ugovora, odredbe Zakona o koncesijama i Zakona o gospodarenju otpadom, te pripadajućih podzakonskih propisa i akata.
2. Uz zakone i akte navedene u prethodnom stavku ovog članka, za sve što ovim ugovorom o koncesiji nije definirano, na odgovarajući način primjenjuju se odredbe Zakona o javnoj nabavi (NN 120/16), kao i odredbe posebnih zakona te ostalih važećih primjenjivih zakona i podzakonskih akata i propisa koji reguliraju predmetna pitanja.
3. Na odgovornost ugovornih strana za ispunjenje obveza iz ovog ugovora o koncesiji na odgovarajući način primjenjuju se odredbe Zakona o obveznim odnosima (NN 35/2005, 41/2008, 125/2011, 78/2015, 29/2018 i 126/2021).

**Članak 16.**

1. Sukladno članku 73. stavak 6. Zakona o koncesijama, zbog neispunjenja obveza davatelja koncesije iz ugovora o koncesiji, koncesionar može izjaviti prigovor u skladu s odredbama zakona kojim se uređuje opći upravni postupak.
2. Prigovor iz prethodnog stavka izjavljuje se i predaje tijelu koje na temelju zakona obavlja nadzor nad davateljem koncesije. O prigovoru se odlučuje rješenjem protiv kojeg se može pokrenuti upravni spor.

**Članak 17.**

1. Sve sporove koji mogu eventualno nastati vezano uz ovaj ugovor o koncesiji ili bilo koji dodatak istom ukoliko ih bude, ugovorne strane će riješiti u duhu dobrih poslovnih običaja, sporazumno i u pismenom obliku. Ukoliko to nije moguće, sukladno članku 97. Zakona o koncesijama za rješavanje sporova koji nastanu ili bi mogli nastati iz ugovora o koncesiji isključivo je nadležan mjesno nadležan upravni sud prema sjedištu davatelja koncesije.

**ZAVRŠNE ODREDBE**

**Članak 18.**

1. Ugovorne strane suglasne su da će u izvršavanju koncesije koja je predmet ovog ugovora, međusobno surađivati u dobroj vjeri.
2. Ako bi pojedine odredbe ovog ugovora ili nekog njegovog dodatka iz bilo kojeg razloga bile ili postale ništetne, pobojne ili na bilo koji drugi način nevaljane ili u slučaju pravne praznine u odredbama ugovora, to ne utječe na valjanost ostalih odredbi ovog ugovora, kao i svih njegovih dodataka ukoliko ih bude, niti na valjanost ugovora u cjelini. U takvom slučaju, nedopuštena ili inače nevaljana odredba automatski će se smatrati zamijenjenom dopuštenom odredbom koja odgovara poslovnoj svrsi nedopuštene ili inače nevaljane odredbe.

**Članak 19.**

1. Ovaj je Ugovor sastavljen i napisan u 5 (pet) istovjetnih primjeraka, od kojih svaki ima dokaznu snagu izvornika, od kojih davatelj koncesije zadržava 3 (tri) primjerka, a koncesionar zadržava 2 (dva) primjerka.
2. Ovaj ugovor stupa na snagu danom potpisa.
3. Ugovorne strane prihvaćaju sva prava i obveze koje proizlaze iz ovog ugovora što potvrđuju potpisivanjem istog.

**Članak 20.**

1. Ovom Ugovoru je priložen i čini njegov sastavni dio:
* Cjenik javne usluge iz ponude koncesionara

DAVATELJ KONCESIJE KONCESIONAR

Općina Čađavica

\_\_\_\_\_\_\_\_\_\_\_\_\_\_\_\_\_\_\_

Mirko Rončević, načelnik